پاکیستان حاکمیتی کئچمیش خاریجی ایشلر ناظیری و موخالیف عدالت نامینه حرکاتین رهبری شاه محمود قریشینی ساخلاییب.
الجزیره خبر آژانسی‌نین معلوماتینا گؤره، قریشی دونن کئچیردیگی مطبوعات کنفرانسیندا سئچکی‌لرین تاخیره سالینماسی ایله باغلی ایستنیلن قرارا اعتراض ائده‌جک‌لرینی و وضعیتی محکمه‌یه تقدیم ائده‌جک‌لرینی بیل‌دیره‌رک، پارتیاسی پاکیستان عدالت حرکاتی‌نین (PTI) سئچکی یاریشیندا دیگر پارتیا‌لارلا برابر شرایطه صاحیب اولماسینی طلب ائدیب.
قریشی کئچیردیگی مطبوعات کنفرانسیندان ساعات‌لار سونرا ساخلانیلیب.
موقتی حکومتین ایچ ایشلر ناظیری سرفراز بوگتی بیلدیریب کی، قریشی "دؤولت سیرلرینی آچیقلاماقدا و میللی ماراق‌لارا ضرر وئرمکده" اتهام اولونور.
پاکیستان عدالت حرکاتی‌نین (PTI) سؤزچوسو زلفی بخاری، دیگر طرف‌دن، قریشی‌نین "سئچکی اؤنجه‌سی ساختاکارلیغا قارشی پارتیاسی‌نین موضعینی وورغولادیغی" مطبوعات کنفرانسینا گؤره ساخلانیلدیغینی ادعا ائدیب.
